དེ་རིང་བཀའ་བློན་ཁྲི་པའི་ཚབ་བྱས་ནས་ཆོས་དོན་བཀའ་བློན་གྱིས་ལྷག་བསམ་རྣམ་དག་འགན་ཁུར་ཡོད་པའི་ཐོག་ནས་གསུང་བཤད་གནང་སོང་།དེ་ལས་ལྷག་ང་བཤད་རྒྱུ་མེད།ད་ལྟ་ང་ཚོ་མང་གཙོའི་ལམ་དུ་ཕྱིན་ནས།ངའི་གནས་སྟངས་ཕྱེད་རྒན་ཡོལ་གྱི་ཐོག་ཏུ་འགྲོ་བསྡད་ཡོད་པ་དང་།རིམ་པས་རྒན་ཡོད་ཆ་ཚང་ལ་འགྲོ་བའི་མཚམས་སུ་སླེབས་བསྡད་ཡོད་པ་རེད།ཁྱེད་རང་ཚོ་འགན་ཁུར་མཁན་ཚོས་དངོས་གནས་བསམ་པ་རྣམ་དག་གིས་དུས་རྒྱུན་འགན་ཁུར་གྱི་ཡོད་པས།ཚང་མས་ཤེས་ཀྱི་ཡོད་པ་རེད།ནམ་རྒྱུན་འགན་ཁུར་མེད་ན་དེ་ཙམ་ཤེས་ཀྱི་ཁག་པོ་རེད།ཡག་པོ་ཞེ་དྲག་བྱུང་འདུགང་དགའ་པོ་བྱུང།སོ་སོས་བོད་པ་ཡིན་པའི་འདུ་ཤེས་ཤིག་བཟུང་།དེའི་ཐོག་བོད་སྤྱི་པའི་འགན་ཁུར་ཞིག་བླངས།གཞིས་ལུས་རྒྱ་ཆེའི་མི་མང་གིས་དཀའ་ངལ་འོག་རང་དབང་ལུང་པར་ཡོད་མཁན་ཚོར་རེ་བ་ཞིག་གཏོད་གི་ཡོད་པ་རེད།རེ་བ་གཏོད་སའི་ཡུལ་ཡིན་བསམས་ནས་ཚང་མས་འགན་ཁུར་བླངས་ཏེ།དོན་ངོ་མའི་ཐོག་སྤྱི་སེམས་བླངས་ནས་གཟབ་གཟབ་བྱེད་རོགས་བྱས།དེ་བཞིན་ཚོགས་གཙོ་གཞོན་པས་གསུང་བཤད་གནང་བ་ཞེ་དྲག་ཡག་པོ་འདུགཁྱེད་རང་ཚོས་སེམས་ལ་ཟུང་།